**ส่วนที่ 3 : แบบรายงานผลการดำเนินแผนงาน/โครงการ/กิจกรรม ที่ได้รับงบประมาณสนับสนุนจากกองทุนหลักประกันสุขภาพ (สำหรับผู้เสนอแผนงาน/โครงการ/กิจกรรม ลงรายละเอียดเมื่อเสร็จสิ้นการดำเนินงาน)**

ชื่อแผนงาน/โครงการ/กิจกรรม โครงการให้ความรู้ด้านสุขภาพ และขลิบหนังหุ้มอวัยวะเพศชาย ในเยาวชนมุสลิม ตามหลักปลอดเชื้อ ปี 2563

**1. ผลการดำเนินงาน**

**๑.๑ การเตรียมความพร้อม**

1. ดำเนินการจัดประชุมชี้แจงโครงการแก่แกนนำทุกหมู่บ้าน และมอบภารกิจให้ออกประชาสัมพันธ์ และหากลุ่มเป้าหมายเยาวชนที่มีความประสงค์จะเข้าโครงการ ในวันที่ ๑๐ เดือน เมษายน พ.ศ.๒๕๖๓ เป้าหมายประชุม จำนวน 30 คน มาประชุม ๓๐ คน คิดเป็นร้อยละ ๑๐๐
2. จัดทำไวนิล ขนาด ๑ x ๓ เมตร จำนวน ๖ ผืน เพื่อรณรงค์ ประชาสัมพันธ์ ตามจุดต่างๆ ทั้งตำบล เพื่อหากลุ่มเป้าหมาย
3. แกนนำ ได้ออกประชาสัมพันธ์ และ เคาะประตูบ้าน เพื่อหาเยาวชนเข้าร่วมโครงการ ได้ตามเป้าหมายในการเข้ากิจกรรมขลิบหนังหุ้มอวัยวะเพศชาย จำนวน ๖๔ คน
4. ประสานหาทีมแพทย์ พยาบาล สาธารณสุข เพื่อให้มาดำเนินการทำขลิบหนังหุ้มปลายอวัยวะเพศชาย โดยได้ประสาน สมาคมจันทร์เสี้ยวการแพทย์และสาธารณสุข มาดำเนินการขลิบหนังหุ้มปลายอวัยวะเพศชาย
5. จัดทำแผนปฏิบัติการ เพื่อจัดกิจกรรมครั้งแรก กำหนดวันที่ ๒๑-๒๒ เมษายน ๒๕๖๓ แต่ไม่สามารถดำเนินการได้ เนื่องจากเกิดสถานการณ์โควิท ๑๙ ตั้งแต่ มีนาคม - กรกฎาคม ๒๕๖๓ และทางสมาคมจันทร์เสี้ยวการแพทย์และสาธารณสุขได้ขอยกเลิกแผน จึงได้ขอขยายโครงการต่อจนถึงเดือน ธันวาคม ๒๕๖๓ และได้ดำเนินจัดทำแผนในช่วงปลายพฤศจิกายน ๒๕๖๓ ซึ่งเป็นช่วงโรงเรียนปิดเทอมประมาณ ๑๕ วัน

**๑.๒ อบรมให้ความรู้การดูแลสุขภาพ (การป้องกันโรคติดต่อ) แก่เด็กและเยาวชนเป้าหมาย รวมทั้งผู้ปกครองเพื่อให้เกิดความตระหนักในการป้องกันโรค**

๑ ได้จัดอบรมเชิงปฏิบัติการแก่เยาวชน ผู้ปกครอง และแกนนำ ในวันที่ ๒๒ เดือนพฤศจิกายน พ.ศ.๒๕๖๓ ณ มัสยิดดารุสซาลาม ตำบลบโงยซิแน เพื่อเตรียมความพร้อม และสามารถนำความรู้ไปปฏิบัติ ผู้ปกครอง และเด็ก มีความรู้ ความเข้าใจ ในโรคติดเชื้อ และการดูแลแผลเข้าสุนัตได้ดี โดยมีเป้าหมายในการอบรม คือ เยาวชน ผู้ปกครอง และแกนนำ จำนวน ๑๒๐ คน มาอบรมจำนวนทั้งสิ้น ๑๒๐ คน คิดเป็นร้อยละ 100

โดยมีหลักสูตรการอบรมในหัวข้อ โรคติดเชื้อ, โรคติดต่อทางเพศสัมพันธ์, การเตรียมตัวก่อนและหลังเข้าสนัต และได้มีการทดสอบเรื่องความรู้โดยการถามตอบ พบว่าปัญหาเรื่องการดูแลหลังเข้าสุนัต จะเป็นคำถามที่ผู้ปกครองสนใจถาม และได้แนะนำ จนทุกคน มีความเข้าใจ ในการดูแลเป็นอย่างดี

**๑.๓ กิจกรรมขลิบหนังหุ้มปลายอวัยวะเพศชาย (Circumcision) ตามหลักปลอดเชื้อ**

ได้จัดกิจกรรมในวันที่ ๒๓ เดือน พฤศจิกายน พ.ศ. ๒๕๖๓ ณ มัสยิดดารุสซาลาม โดยได้ประสานทีมแพทย์และสาธารณสุข จากสมาคมจันทร์เสี้ยวการแพทย์และสาธารณสุข มาดำเนินการขลิบหนังหุ้มปลายอวัยวะเพศชาย มีเยาวชนมาเข้าร่วมโครงการจำนวน ๖๔ ราย จากเป้าหมาย ๖๐ ราย คิดเป็นร้อยละ ๑๐๖.๖๗ โดยในการจัดครั้งนี้ได้รับความร่วมมือเป็นอย่างดี จากประชาชนในชุมชน และมีผู้ใหญ่ใจดีหลายท่าน บริจาคสิ่งของ เพื่อมอบให้แก่เด็กๆด้วย และจากการซักถามผู้ปกครองเด็ก และแกนนำ ทุกคนมีความพึงพอใจ ในกิจกรรมครั้งนี้ คิดเป็นร้อยละ ๙๕ จากการสุ่มถามจำนวน ๑๐๐ คน และเยาวชนที่เข้าโครงการ ทุกคนไม่มีการติดเชื้อ และภาวะออกเลือดมาก (bleeding) คิดเป็นร้อยละ 100 ของกลุ่มเป้าหมาย สำหรับที่เกินเป้าหมาย ๔ คน ทางสมาคมจันทร์เสี้ยวการแพทย์และสาธารณสุข รับผิดชอบค่าใช้จ่าย

**๑.๔ ประชุม เพื่อถอดบทเรียน และสรุปผลการดำเนินงาน**

ได้จัดประชุมแกนนำ เพื่อถอดบทเรียน และสรุปผลการดำเนินงาน ในวันที่ ๒๗ เดือนพฤศจิกายน พ.ศ. ๒๕๖๓ ณ ห้องประชุมโรงพยาบาลส่งเสริมสุขภาพตำบลบาโงยซิแน จำนวนเป้าหมาย ๓๐ คน มาเข้าร่วม ๓๐ คน คิดเป็นร้อยละ ๑๐๐ โดยที่ประชุมได้ร่วมกันออกความคิด และหาแนวทางแก้ไข ในการจัดกิจกรรมในครั้งต่อไปดังนี้

-การเขียนโครงการเพื่อขอสนับสนุน จากกองทุนหลักประกันสุขภาพ อบต.บาโงยซิแน ให้ทางคณะกรรมการมัสยิด มาประสาน รพ.สต.เพื่อเขียนของบประมาณแต่เนิ่นๆ

-แกนนำ ทุกหมู่ ให้หากลุ่มเป้าหมายที่จะเข้ากิจกรรม และส่งรายชื่อเพื่อมาจัดลำดับ เนื่องจากในครั้งนี้ มีผู้สมัครเกินเป้าหมายหลายคน ทำให้ต้องตัดรายชื่อออก แต่ไม่รู้ว่าใครสมัครก่อน แต่บางคนที่ส่งหลักฐานช้า เพราะรายชื่ออยู่ที่แกนนำหลายคน วิธีแก้ปัญหา ให้มาสมัครที่จุดเดียว เช่น ที่ รพ.สต. โดยให้รันลำดับในใบสมัคร โดยให้โควตาแต่ละหมู่ ถ้ามีผู้สมัครเกินของแต่ละหมู่ให้เป็นสำรองก่อน เน้นคนยากไร้ ผู้ด้อยโอกาสก่อน เพื่อกันผู้สมัครมาเกิน และรายชื่อที่อยู่ที่แกนนำ ให้แกนนำแต่ละคน รีบแจ้งรายชื่อทางไลน์ หรือทางโทรศัพท์มาก่อน เพื่อทางผู้รับสมัครจะได้ลงลำดับไว้ก่อน

-ในการจัดลำดับคิว ในการเข้าสุนัต ต้องมีคนจัดลำดับประจำ เพื่อรันลำดับได้ตามลำดับ

-การแต่งกายของทีมงาน ให้เป็นทีม เน้นอัตลักษณ์ของบ้านเรา (ชุดมลายู) และเยาวชนที่เข้าร่วมโครงการควรมีเสื้อหรือชุดที่เหมือนกัน เพื่อความชัดเจนในการรับบริการ

-สถานที่จัด มีความพร้อมดี กว้างขวาง และสถานที่สำหรับเฝ้าสังเกตอาการหลังทำหัตถการ และควรเพิ่มพัดลม สำหรับการระบายความร้อนด้วย

-การแบ่งหน้าที่ความรับผิดชอบให้ชัดเจน เช่น

ฝ่ายต้อนรับ

 คนดูแลช่วงในการทำขลิบ

 ฝ่ายจัดคิว ลงทะเบียน พร้อมคนนำ (ต้องพิเศษ)

 เตรียมรถกู้ภัย สแตนบาย/

 ฝ่ายอาหาร และเครื่องดื่ม

 ฝ่ายบริการ

-ความร่วมมือ ของชุมชนในโครงการนี้ พบว่ามีการให้ความร่วมมืออย่างดี และชุมชน ยังมีการหารางวัลให้กับเยาวชน ที่เข้าร่วมโครงการด้วย

-เจ้าหน้าที่ทำการขลิบ จากสมาคมจันทร์เสี้ยว มีอุปกรณ์ และบุคลากรอย่างเพียงพอ สามารถเปิดบริการถึง ๑๒ เตียง ทำให้การดำเนินงานเร็วมากขึ้น

-การติดตามหลังเข้าสุนัต ๒ วัน โดยทีมงาน ร่วมกับ จนท รพ สต

**2. ผลสัมฤทธิ์ตามวัตถุประสงค์/ตัวชี้วัด**

1. บริการทำการขลิบหนังหุ้มปลายอวัยวะเพศชายแก่เด็กและเยาวชนในพื้นที่ตำบลบาโงยซิแน เพื่อลดภาวะเสี่ยงการติดเชื้อ และภาวะออกเลือดมาก (bleeding) จำนวน ๖๔ คน ไม่มีการติดเชื้อ และ ภาวะเลือดออกมาก จำนวน ๖๔ คน คิดเป็นร้อยละ ๑๐๐
2. ผู้ปกครอง และเด็ก มีความรู้ ความเข้าใจ ในโรคติดเชื้อ ในการซักถามในช่วงอบรม สามารถตอบได้ถูกต้อง และรู้ถึงการป้องกันการเกิดโรค คิดเป็นร้อยละ ๘๓.๓๓ (๑๒๐/๑๐๐)
3. ผู้ปกครองและเด็ก มีความรู้ ความเข้าใจ ในการดูแลแผลเข้าสุนัตได้ดี คิดเป็นร้อยละ ๑๐๐

2.1 การบรรลุตามวัตถุประสงค์

 🗹 บรรลุตามวัตถุประสงค์

 🞎 ไม่บรรลุตามวัตถุประสงค์ เพราะ ..................................................................................................

............................................................................................................................................................................

2.2 จำนวนผู้เข้าร่วมใน แผนงาน/โครงการ/กิจกรรม

-อบรมให้ความรู้แก่เยาวชน, ผู้ปกครองและ แกนนำ จำนวน ๑๒๐ คน (เป้าหมาย ๑๒๐ คน) คิดเป็นร้อยละ 100

-ขลิบหนังหุ้มปลายอวัยวะเพศชายแก่เด็กและเยาวชน จำนวน ๖๔ คน (เป้าหมาย ๖๐ คน) คิดเป็นร้อยละ ๑๐๖.๖๗ (จำนวนที่เกิน ๔ คน ทางสมาคมจันทร์เสี้ยวการแพทย์และสาธารณสุข รับผิดชอบค่าใช้จ่ายให้)

-มีการประชุม เพื่อถอดบทเรียน จำนวน 1 ครั้ง จำนวน ๓๐ คน (เป้าหมาย ๓๐ คน) คิดเป็นร้อยละ ๑๐๐

**3. การเบิกจ่ายงบประมาณ**

 งบประมาณที่ได้รับการอนุมัติ ๗๙,๙๕๐ บาท

 งบประมาณเบิกจ่ายจริง ๗๙,๙๕๐ บาท คิดเป็นร้อยละ 100

 งบประมาณเหลือส่งคืนกองทุนฯ - บาท คิดเป็นร้อยละ 0

**4. ปัญหา/อุปสรรคในการดำเนินงาน**

 🞎 ไม่มี

 🗹 มี

 ปัญหา/อุปสรรค (ระบุ)

ในช่วงที่จะจัดกิจกรรมซึ่งตรงกับ วันปิดเทอมใหญ่ของเยาวชน คือช่วงเดือน เมษายน ๒๕๖๓ เกิดการระบาดของโรค COVID-๑๙ ทำให้ไม่สามารถจัดกิจกรรมได้ และกลุ่มเป้าหมายบางส่วนได้เข้าสุนัตหลังจากนั้นแล้ว

แนวทางการแก้ไข (ระบุ)

ได้ประสานทางกองทุน เพื่อขยายเวลาต่ออีก ๓ เดือน พร้อมหากลุ่มเป้าหมายใหม่ และขอสนับสนุนของรางวัลจากชุมชน เพื่อสร้างแรงจูงใจให้กับเด็กและผู้ปกครอง ในการเข้าร่วมโครงการ โดยจัดในช่วงโรงเรียนปิดเทอมเล็ก ประมาณ ๑๕ วัน และขอสนับสนุนทีมขลิบ (คีตาน) จากสมาคมจันทร์เสี้ยว

ลงชื่อ.........................................................................ผู้รายงาน

 ( นายมูฮำมัด สูแป )

 ตำแหน่ง ผู้ใหญ่บ้าน หมู่ที่ ๑ ประธานโครงการ

 มัสยิดดารุสซาลาม ต.บาโงยซิแน

 วันที่-เดือน-พ.ศ. ๓๐ ธันวาคม ๒๕๖๓

ตารางการอบรม

โครงการให้ความรู้ด้านสุขภาพ และขลิบหนังหุ้มอวัยวะเพศชาย ในเยาวชนมุสลิมตามหลักปลอดเชื้อ ปี 2563

ตำบลบาโงยซิแน อำเภอยะหา จังหวัดยะลา ปี 256๓

ณ มัสยิดดารุสซาลาม

วันที่ ๒๒ เดือน พฤศจิกายน พ.ศ. 256๓

----------------------------------------------------------------------------------------------------------------

เวลา 08.๓0-09.00 น. - ผู้เข้ารับการอบรมลงทะเบียนรายงานตัว

 เวลา 09.00-09.30 น. - ประธานเปิดการอบรม/ให้โอวาท

โดย นายกองค์การบริหารส่วนตำบลบาโงยซิแน/ผู้แทน

 เวลา 09.30-1๑.๔๕ น. - การดูแลสุขภาพ การดูแลหลังเข้าสุนัต และการป้องกันโรคติดต่อต่างๆ โดย นายแพทย์ฮัมซาห์ ขาเดร์ รพร.ยะหา/ทีมสมาคมจันทร์เสี้ยว

 เวลา 1๑.๔๕-13.00 น. - พักรับประทานอาหารกลางวัน

เวลา 13.00-15.00 น. - การดูแลสุขภาพ การดูแลหลังเข้าสุนัต และการป้องกันโรคติดต่อต่างๆ(ต่อ)

โดย นายแพทย์ฮัมซาห์ ขาเดร์ รพร.ยะหา/ทีมสมาคมจันทร์เสี้ยว

 เวลา 15.00-1๖.๐๐ น. - ถามตอบข้อซักถาม

เวลา 1๖.๐๐ น. - ปิดการอบรม

 โดย ผอ.รพ.สต.บาโงยซิแน/ผู้แทน

เวลา 10.30-10.45 น. และ ๑๔.๓๐-๑๔.๔๕ น. รับประทานอาหารว่างและเครื่องดื่ม

กำหนดการประชุม

โครงการให้ความรู้ด้านสุขภาพ และขลิบหนังหุ้มอวัยวะเพศชาย

ในเยาวชนมุสลิมตามหลักปลอดเชื้อ ปี 2563

ตำบลบาโงยซิแน อำเภอยะหา จังหวัดยะลา ปี 256๓

**กิจกรรม** ถอดบทเรียน และสรุปผลการดำเนินงาน

ณ ห้องประชุมโรงพยาบาลส่งเสริมสุขภาพตำบลบาโงยซิแน

วันที่ ๒๗ เดือน พฤศจิกายน พ.ศ. 256๓

----------------------------------------------------------------------------------------------------------------

เวลา 09.00-09.30 น. - ผู้เข้ารับการอบรมลงทะเบียน

เวลา 09.30-10.00 น. - ประธานเปิดการอบรม

 โดย นายก อบต.บาโงยซิแน/ผู้แทน

เวลา 10.00-11.00 น. - ให้ความรู้เบื้องต้นเกี่ยวกับโรคติดต่อ และสรุปผลการปฏิบัติงาน

 โดย นายอโนชา เหละดุหวี นวก.สส.ชำนาญการ

เวลา 11.00-12.00 น. - ประเมินสภาพปัญหา และอุปสรรค ในการดำเนินงาน วิเคราะห์ปัญหา หาแนวทางแก้ไข พร้อมข้อเสนอแนะ

เวลา 12.00-13.00 น. - พักรับประทานอาหารกลางวัน

เวลา 13.00-1๕.๓๐ น. - ประเมินสภาพปัญหา และอุปสรรค ในการดำเนินงาน วิเคราะห์ปัญหา หาแนวทางแก้ไข พร้อมข้อเสนอแนะ (ต่อ)

เวลา 1๕.๓๐ น. - ปิดการประชุม

โดย นายมูฮำมัด สูแป ผู้ใหญ่บ้าน หมู่ที่ ๑ ประธานโครงการ

หมายเหตุ รับประทานอาหารว่างและเครื่องดื่ม เวลา 10.30-10.45 น. และ เวลา 14.30-14.45 น.

กำหนดการประชุม

โครงการให้ความรู้ด้านสุขภาพ และขลิบหนังหุ้มอวัยวะเพศชาย

ในเยาวชนมุสลิมตามหลักปลอดเชื้อ ปี 2563

ตำบลบาโงยซิแน อำเภอยะหา จังหวัดยะลา ปี 256๓

**กิจกรรม** ประชุมเตรียมความพร้อม และชี้แจงการดำเนินงานโครงการ พร้อมกำหนดหากลุ่มเป้าหมาย

ณ ห้องประชุมโรงพยาบาลส่งเสริมสุขภาพตำบลบาโงยซิแน

วันที่ ๑๐ เดือน เมษายน พ.ศ. 256๓

----------------------------------------------------------------------------------------------------------------

เวลา ๑๓.00-๑๓.๓๐ น. - ผู้เข้ารับการประชุมลงทะเบียน

เวลา ๑๓.30-1๔.๓๐ น. - ให้ความรู้เบื้องต้นเกี่ยวกับโรคติดต่อ และ ชี้แจงกิจกรรมของโครงการ

 โดย นายอโนชา เหละดุหวี นวก.สส.ชำนาญการ

เวลา ๑๔.๓๐-1๖.00 น. - หารือในการหากลุ่มเป้าหมาย การประชาสัมพันธ์ และรูปแบบการจัดทำ

ไวนิล และกำหนดทำแผนปฏิบัติงาน

เวลา 1๖.00 น. - ปิดการประชุม

หมายเหตุ รับประทานอาหารว่างและเครื่องดื่ม เวลา 14.30-14.45 น.